b'\n_START_ARTICLE_\nMatja\xc5\xbe Brumen - Matt\n_START_SECTION_\n\xc5\xbdivljenjepis\n_START_PARAGRAPH_\nLeta 1996 produciral in re\xc5\xbeiral v lastni produkciji \xc5\xa1tiri 15-minutne igrane oddaje z naslovom \xc4\x8carodej za lokalne televizije po Sloveniji. Leta 1996 nagrajen za najbolj\xc5\xa1i video kratki film z naslovom Srednje \xc5\xa1ole v boju proti cigaretam. Nagrajeni film se je prikazoval na razli\xc4\x8dnih dogodkih v podporo boju proti cigaretam. Od leta 1998 do 2001 delal na TevePika, kot re\xc5\xbeiser mnogih oddaj. Leta 1999 postal vodja realizacije za celotno televizijo. Avtorsko pripravil preko 20 dalj\xc5\xa1ih oddaj za televizijo. Leta 2001 prestopil iz televizijske produkcije v produkcijo reklam in video spotov, kjer je za\xc4\x8del pri Vepri Productions, kot vfx artist (vizualni effekti in video grafika). Nato je prestopil k produkcijski hi\xc5\xa1i Kerozin, skupaj s producentom filma Tomijem Cegnarjem, kjer sta za\xc4\x8dela s produkcijo visoko prora\xc4\x8dunskih glasbenih spotov za Slovenijo in tujino. Pod produkcijo Kerozin je re\xc5\xbeiral videospote za Game Over, Colonia, Goran Karan, Kingston, Minea\xe2\x80\xa6 Konec leta 2003 s producentom Tomijem Cegnarjem zapustita produkcijo Kerozin in ustanovita svojo produkcijsko hi\xc5\xa1o KJU. Leta 2003 in 2004 pod KJU re\xc5\xbeira mnogo video spotov za Jan Plestenjak, Game Over, Pika Bo\xc5\xbei\xc4\x8d, Zablujena Generacija in reklam (Target, Adriatic Web\xe2\x80\xa6). Leta 2004 nominiran za re\xc5\xbeijo najbolj\xc5\xa1ega videospota na hrva\xc5\xa1kem za nagrado Porin 2004 \xe2\x80\x93 za video spot Colonia Cest la vie. Leta 2005 re\xc5\xbeiral mnogo reklam za produkcijske hi\xc5\xa1e KJU, Arkadena Film, Super 16 (WV \xe2\x80\x93 Porshe Avto, Tu\xc5\xa1, Subrina\xe2\x80\xa6). Leta 2005 re\xc5\xbeiral tudi mnogo glasbenih spotov za Evropske glasbene zalo\xc5\xbebe iz Nem\xc4\x8dije, Lihten\xc5\xa1tajna, Avstrije. Leta 2004/2005 re\xc5\xbeiral in spisal kratki film 46 Minut, ki je bil premierno prikazan na televiziji, ter naknadno zaradi zanimanja gledalcev postal prvi kratki slovenski film, ki je bil predvajan v redni distribuciji v kinodvoranah po Sloveniji. Septembra 2006 je iz\xc5\xa1el tudi na DVD-ju v okviru redne prodaje in izposoje DVD-jev v Sloveniji. Leta 2006 spisal scenarij za celove\xc4\x8derni film Escape, po knji\xc5\xbeni predlogi Izpoved iz harema, katerega je odkupila angle\xc5\xa1ka produkcijska hisa True story films v kateri produkciji sodeluje kot scenarist in second unit director. Leta 2005/2007 re\xc5\xbeiral ve\xc4\x8d reklamnih spotov pod okriljem KJU, VPK, Arkadena film in MTV Adrie (Subrina, Sony, Vega, MTV Europe Foundation, Whitedent, Candy, Tu\xc5\xa1, Mehano\xe2\x80\xa6)._NEWLINE_Leta 2010 je prevzel vodenje postprodukcije na VPK in leta 2013 prestopil kot Vodja kreative na Studio Ritem._NEWLINE_Od leta 2011 se veliko posve\xc4\x8da spletnemu marketingu, socialnim omre\xc5\xbejem in video produkciji. Leta 2014 je ustanovilspletno ogla\xc5\xa1evalsko agencijo DOT357, kjer svetuje razli\xc4\x8dnim klientom o spletnem marketingu, SEO - spletni optimizaciji strani, pla\xc4\x8dljivemu spletnem ogla\xc5\xa1evanju, video produkciji.'